Na temelju članka 66. Zakona o poljoprivredi ( NN broj 118/18, 42/20, 127/20, 52/21), članka 29. Statuta općine Cerna („Službeni vjesnik“ Vukovarsko-srijemske županije 13/09, 2/13, 24/14, 8/18 i 4/21) i članka 84. Poslovnika Općinskog vijeća (Službeni vjesnik Vukovarsko-srijemske županije 13/09, 2/13, 8/18 i 2/22) Općinsko vijeće na svojoj 13. sjednici održanoj dana ______ 2022. donijelo je:

PROGRAM POTPORA POLJOPRIVREDI NA PODRUČJU

OPĆINE CERNA U 2023. GODINI
Članak 1.

Ovim Programom utvrđuju se aktivnost/i u poljoprivredi za koje će Općina Cerna u 2023. godini dodjeljivati potpore male vrijednosti i postupak dodjele istih.

Potpore podrazumijevaju dodjelu bespovratnih novčanih sredstava iz Proračuna Općine Cerna u 2023. godini.

Članak 2.

Svjesni smo da se klima iz godine u godinu mijenja, tako je poljoprivrednim proizvođačima sve teže proizvoditi poljoprivredne proizvode. Općina Cerna ovom mjerom želi potaknuti poljoprivredne proizvođače da se priključe na javni sustav navodnjavanja Blato Cerna.

Potpore u poljoprivredi će se odobravati za sufinanciranje fiksnog dijela javnog sustava navodnjavanja Blato Cerna.
Članka 3.

Pravo na potporu imaju poljoprivrednici čiji se poljoprivredne površine nalaze u obuhvatu javnog sustava navodnjavanja Blato Cerna.
Članak 4.

Maksimalan iznos sredstava potpore po jednom korisniku iznosi 2.000,00 € a ukupni iznos potpore predviđen u 2023. godini je 20.000,00 €.
Članak 5.

Podnositelju zahtjeva odobrit će se potpora ukoliko isti ispunjava uvjete iz ovog Programa.


Članak  6.

Općina Cerna objavit će javni poziv za dodjelu potpora iz ovog Programa putem, oglasne ploče Općine Cerna, u kojem će se utvrditi rokovi i postupak podnošenja zahtjeva za dodjelu potpora s pripadajućom dokumentacijom.

Članak  7.

Program stupa na snagu osmog dana od dana objave u «Službenom vjesniku» Vukovarsko-srijemske županije, a primjenjuje se od 01. 01. 2023. godine.

Cerna, _______ 2022.

